Okresná prokuratúra Nitra 
Damborského 1, 949 99 Nitra 1

Sp. zn. : 4 Pv 136/12/4403	Nitra, 15.11.2013
EEČ : 2-32-260-2013

U Z N E S E N I E

Trestná vec:	obvinený XXXXX  
Prečin:	Nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov, ďalej len „Trestný zákon“, spáchaný spolupáchateľstvom podľa § 20 Trestného zákona

Rozhodol: 	prokurátor Okresnej prokuratúry Nitra
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Poškodená osoba XXXXX, nar. XXXXX, trvale bytom XXXXX, XXXXX, prechodne bytom a adresa na doručovanie XXXXX, uplatnila  nárok na náhradu škody vo výške 519,40 €, ktorá bola obvinenou osobou XXXXX uhradená v mesiaci jún 2013. 
Obvinený zložil peňažnú sumu na všeobecne prospešné účely vo výške 250,- € na účet Okresnej prokuratúry Nitra, vedený vo VÚB, a.s. XXXXX, na č. ú.: 1836496151/0200 dňa 28.10.2013.  
a.	Výška nahradenej škody alebo škody, na náhradu ktorej sa obvinený zaviazal: 519,40 € 
b.	Peňažná suma určená na všeobecne prospešné účely: 250,00 € 
c.	Suma odovzdaná štátu na peňažnú pomoc obetiam trestnej činnosti: 250,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-281/NR-NR-2012.
Trestné stíhanie bolo vedené proti obvinenému XXXXX na tom skutkovom základe, že spoločne so spoluobvineným XXXXX, na ktorého bude podaná obžaloba na Okresný súd XXXXX, ako štatutárny orgán právnickej osoby XXXXX, zamestnali v období od 27.02.2011 do 14.10.2011 poškodenú osobu XXXXX,  nar. XXXXX, trvale bytom XXXXX, XXXXX, prechodne bytom a adresa na doručovanie XXXXX, ktorej za mesiac september 2011 nevyplatili mzdu za prácu vo výške 348,63 € a za mesiac október 2011 mzdu za prácu vo výške 170,77 €, v deň jej splatnosti, hoci v tento deň mali dostatok peňažných prostriedkov na výplatu mzdy, ktoré nevyhnutne nepotrebovali na zabezpečenie činnosti právnickej osoby, čím svojim konaním spôsobili nevyplatením mzdy poškodenej osobe XXXXX, nar. XXXXX, trvale bytom XXXXX, XXXXX, prechodne bytom a adresa na doručovanie XXXXX, celkovú škodu vo výške 519,40 €, teda XXXXX spoločným konaním s iným ako štatutárny orgán právnickej osoby nevyplatil svojmu zamestnancovi mzdu, na ktorej vyplatenie má zamestnanec nárok, v deň jej splatnosti, hoci v tento deň mal peňažné prostriedky na jej výplatu, ktoré nevyhnutne nepotreboval na zabezpečenie činnosti právnickej osoby.

Odôvodnenie: 
	Obvinený v rámci mediačného konania začatého na pokyn prokurátora tunajšej prokuratúry vyhlásil, že spáchal skutok, za ktorý je stíhaný, poškodená osoba XXXXX, nar. XXXXX, trvale bytom XXXXX, XXXXX, prechodne bytom a adresa na doručovanie XXXXX uplatnila  nárok na náhradu škody vo výške 519,40 €, ktorá bola obvinenou osobou XXXXX zo svojich prostriedkov uhradená v mesiaci jún 2013, tento obvinený aj zložil na účet Okresnej prokuratúry Nitra sumu 250,- € a určil 100 % peňažnej sumy štátu na peňažnú pomoc poškodeným podľa osobitného zákona, pričom nie sú pochybnosti o tom, že vyhlásenie obvineného bolo vykonané slobodne, vážne a určito a že peňažná suma nie je zrejme neprimeraná závažnosti spáchaného trestného činu. 
Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery možno považovať takýto spôsob rozhodnutia za dostačujúci. 

Poučenie: 
Proti tomuto uzneseniu nie je prípustná sťažnosť. (§ 215 odsek 6 Tr. por., § 185 odsek 2 Tr. por.)

Mgr. Martin Ďurík
prokurátor